讀范文正公神道碑有感佚事
作者：陳傅良
朝代：宋

paragraphs: 武侯不可致，玄德造其廬。
公在衰絰中，乃上時政書。
維時君臣定，事與草昧殊。
出處千載同，豈必名迹如。
行伍拔大將，寒饑得名儒。
推轂天下士，百年用其餘。
生平慕河汾，未許王魏俱。
慇懃八司馬，意獨何區區。
自古朋黨論，消復莽無期。
誰令羣疑亡，韓富及有爲。
惜哉公不見，功名止西陲。